O‘zbekistonda “Kasaba tur-2014” velomarafoniga start berildi

O‘zbekiston Kasaba uyushmalari federatsiyasi kengashi tomonidan tashkillashtirilgan havaskor velosportchilar o‘rtasida an’anaviy “Kasaba tur-2014” respublika velomarafoni start oldi. Bu haqda “Anons” nashri xabar berdi.

Marafon birlamchi tashkilotlar, shahar, viloyat va Respublika bosqichlaridan iborat bo‘ladi.
Mazkur an’anaviy tadbir velosportni ommalashtirish orqali aholi salomatligini mustahkamlash maqsadida tashkil etilgan.
Ta’kidlash joiz, velosport federatsiyasining joylarda bo‘limlari tashkil etilib, ixtisoslashgan sport maktablari moddiy-texnik bazasi mustahkamlanmoqda. Iqtidorli velosportchilarni tarbiyalash, ularning professional mahorati va tayyorgarligini muntazam oshirib borish – doimiy e’tiborda. Buning natijasida yurtimiz velosportchilari nufuzli xalqaro turnirlar, qit’a chempionatlarida yuqori o‘rinlarni egallamoqda.